

[UPDATE: Ce spune Politia Capitalei despre parcagiul care a murit in Sectia 10]

Un baiat in varsta de 26 de ani a murit in interiorul Sectiei de Politie 10. Acesta a fost ridicat de politie din zona Unirii, pentru ca cerea taxa de parcare.

Cauza mortii baiatului este ruptura de splina, anemie si hemoragie in zona cavitatii abdominale, iar rudele victimei spun ca acesta a fost omorat in bataie de politisti.



Potrivit postului de televiziune Realitatea Tv, la cateva ore dupa ce parcagiul a fost saltat de politie, la domiciliul acestuia a ajuns un echipaj care a solicitat certificatul de nastere al baiatului. Dupa o ora rudele au fost anuntate ca acesta a decedat.

Trupul a fost dus la Institutul de Medicina Legala pentru a se efectua necropsia.



Nu este prima data cand la Sectia 10 de Politie are un incident dubios. Anul trecut, un tanar retinut pentru spargeri de apartamente a sarit de la etajul 4 al sectiei in timp ce era audiat.

Sursa foto: adevarul.ro